

REPUBLIKA HRVATSKA

OPĆINSKI SUD U RIJECI

URED PREDSJEDNIKA

Žrtava fašizma 7

Posl.br.: 7 Su-815/2022

U Rijeci, 02. lipnja 2023.

 Sukladno članku 45. Zakona o državnim službenicima („Narodne novine“, broj 92/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 1/15, 138/15, 61/17, 70/19 i 98/19) i članku 2. Uredbe o raspisivanju i provedbi javnog natječaja i internog oglasa u državnoj službi („Narodne novine“, broj 78/17 i 98/19), te suglasnosti Ministarstva pravosuđa i uprave KLASA: 119-03/22-04/03, UR.BROJ: 514-08-03-02-01/03-22-23, Općinski sud u Rijeci raspisuje

**OGLAS**

**Za prijem namještenika – voditelj odjeljka pomoćno tehničkih poslova na neodređeno vrijeme u Općinskom sudu u Rijeci- sjedište suda Rijeka (1 izvršitelj/ica)**

**UVJETI za radno mjesto :**

* srednja stručna sprema tehničke, prometne ili druge odgovarajuće struke
* 5 (pet) godina radnog iskustva na odgovarajućim poslovima
* vozačka dozvola B kategorije

 Osim navedenih uvjeta, kandidati moraju ispunjavati i opće uvjete za prijam u državnu službu, koji su propisani odredbama članka 48. Zakona o državnim službenicima.

 Ne može biti primljena osoba za čiji prijam postoje zapreke iz članka 49. Zakona o državnim službenicima.

 Na oglas se mogu prijaviti osobe oba spola. Namještenici se primaju u državnu službu uz probni rad od 3 mjeseca.

 U prijavi na oglas navode se osobni podaci podnositelja prijave (osobno ime, adresa stanovanja, broj telefona, odnosno mobitela, po mogućnosti e-mail adresa) i naziv radnog mjesta na koje se prijavljuje.

Prijavu je potrebno vlastoručno potpisati.

Uz prijavu, za oba radna mjesta, kandidati su dužni priložiti:

• životopis,

• dokaz o hrvatskom državljanstvu (preslika osobne iskaznice, vojne iskaznice, putovnice ili domovnice),

• dokaz o stručnoj spremi (preslika svjedodžbe),

• dokaz o radnom iskustvu odnosno elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje, uvjerenje poslodavca o radnom iskustvu na odgovarajućim poslovima i dr.

• dokaz o položenoj B kategoriji (preslika vozačke dozvole)

 Isprave se prilažu u neovjerenoj preslici, a prije izbora kandidata predočit će se izvornik. Rok za podnošenje prijava na oglas je osam dana od dana objave u „Narodnim novinama“. Prijave se podnose neposredno ili poštom na adresu Općinski sud u Rijeci, Žrtava fašizma 7, 51000 Rijeka, uz naznaku radnog mjesta za koje se kandidat javlja i poslovnog broja 7 Su- 815/2022.

Potpunom prijavom smatra se ona koja sadrži sve podatke i priloge navedene u oglasu. Osoba koja nije podnijela pravodobnu ili potpunu prijavu ili ne ispunjava formalne uvjete iz javnog natječaja, ne smatra se kandidatom u postupku oglasa.

 Osobe koje prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu.

 Kandidat/kinja koji/a može ostvariti pravo prednosti kod prijama u državnu službu prema članku 101. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17), članku 48. f Zakona o zaštiti vojnih i civilnih invalida rata („Narodne novine“, broj 33/92, 77/92, 27/93, 58/93, 2/94, 76/94, 108/95, 108/96, 82/01 i 103/03 i 148/13), članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13 i 152/14) i članku 22. Ustavnog zakona o pravima nacionalnih manjina („Narodne novine“, broj 155/02, 47/10, 80/10 i 93/11), dužan/a se u prijavi na oglas pozvati na to pravo te ima prednost u odnosu na ostale kandidate samo pod jednakim uvjetima.

 Kandidat/kinja koji/a se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji uz prijavu na oglas dužan/a je, osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rada i članovima njihovih obitelji, a koji su objavljeni na web stranici Ministarstva hrvatskih branitelja:

https://branitelji.gov.hr/zaposljavanje-843/843.

 Kandidat/kinja koji/a se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na

natječaj dužan/a je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

 Kandidat/kinja koji/a se poziva na pravo prednosti pri zapošljavanju u skladu sa člankom 22. Ustavnog zakona o pravima nacionalnih manjina uz prijavu na natječaj, pored dokaza o ispunjavanju traženih uvjeta, nije dužan/a dokazivati svoj status pripadnika nacionalne manjine.

 Izabrani/a kandidat/kinja bit će pozvan/a da u primjerenom roku, a prije donošenja rješenja o prijmu u državnu službu, dostavi uvjerenje nadležnog suda da se protiv njega ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta i izvornike drugih dokaza o ispunjavanju formalnih uvjeta iz oglasa, uz upozorenje da se nedostavljanje traženih isprava smatra odustankom od prijma.

 Sa kandidatima će se provesti strukturirani razgovor (intervju), kojim se utvrđuju i provjeravaju znanja, sposobnosti i vještine potrebne za radno mjesto za koje se kandidat javlja.

 Postupak po oglasu provodi komisija koju imenuje predsjednica Općinskog suda u Rijeci. Komisija utvrđuje listu kandidata prijavljenih na oglas koji ispunjavaju formalne uvjete te, čije su prijave pravodobne i potpune i kandidate s te sa tim kandidatima obavlja razgovor (intervju).

 Opis poslova i podaci o plaći radnog mjesta, objavit će se na web stranici Općinskog suda u Rijeci, https://sudovi.hr/hr/osri/.

 Vrijeme i mjesto održavanja razgovora (intervjua) objavit će se najmanje pet dana prije dana određenog za testiranje, na web stranici Općinskog suda u Rijeci, https://sudovi.hr/hr/osri/.

 Ako se na oglas ne prijave osobe koje ispunjavaju propisane uvjete, odnosno ako prijavljeni kandidati ne zadovolje na razgovoru (intervjuu), predsjednica suda će obustaviti postupak po ovom natječaju.

 O rezultatima oglasa kandidati će biti obaviješteni javnom objavom rješenja o prijmu izabranog kandidata na web stranici Ministarstva pravosuđa i uprave [mpu.gov.hr](file:///C%3A%5CUsers%5Cmbertic%5CAppData%5CLocal%5CMicrosoft%5CWindows%5CINetCache%5CContent.Outlook%5CYWNHZS9W%5Cmpu.gov.hr) i web stranici Općinskog suda u Rijeci, https://sudovi.hr/hr/osri/.

 Dostava rješenja svim kandidatima smatra se obavljenom istekom osmoga dana od dana objave na web stranici Ministarstva pravosuđa i uprave.

OPĆINSKI SUD U RIJECI